Азия ойындары: Асланбек Шымбергенов өзбекстандық боксшыны нокаутпен жеңді
DATE: 19:47, 30 Қыркүйек 2023 | GMT +5
TITLE: Азия ойындары: Асланбек Шымбергенов өзбекстандық боксшыны нокаутпен жеңді
URL: https://kaz.inform.kz/news/aziya-oyindari-aslanbek-shimbergenov-ozbekstandik-boksshini-nokautpen-zhend-1b4580/
META: DATE: 19:47, 30 Қыркүйек 2023 | GMT +5
TOTAL WORDS: 85
AUTHOR(S):
TEXT: Қазақстандық боксшы ширек финалда 71 келіге дейінгі салмақта өзбекстандық Асадхуджа Муйдинхуджаевпен жұдырықтасты. Екі спортшы да әлем чемпионы, сондықтан жекпежек тартысты болды. Алғашқы екі кезеңде төрешілер шешімімен өзбекстандық боксшы алда тұрды. Бірақ соңғы раундта Асланбек қарсыласын үш рет нокдаунға жіберіп, рефери кездесуді тоқтатты. Осылайша, Асланбек Шымбергенов кемінде қола жүлдеге қол созады. Бірақ ол енді алтын үшін барын салатыны анық. Кешкі сессияда Валентина Хальзова 75 келіге дейінгі салмақта қытайлық Цянь Лиден жеңіліп қалды. Еске сала кетейік, бұдан бұрын Қамшыбек Қоңқабаевтың Азия ойындарының 1/2 финалына өткенін жазған болатынбыз
